KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2023. október 25-i ülésére)
TÁRGY: 
AZ ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL SZÓLÓ RENDELET MÓDOSÍTÁSA

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ.) jelenlegi módosítását a Polgármesteri Hivatal (továbbiakban: Hivatal) általános munkarendjének változása indokolja.
2022. november 01. napjától a Hivatalban az általános munkarend és az ügyfélfogadási rend megváltozott. Jelenleg az általános munkarend hétfőtől-szerdáig 8:00 órától 16:30 óráig, csütörtökön 8:00 órától 18:00 óráig, pénteken 8:00 órától 12:30 óráig tart.  
A hatékony munkavégzés érdekében és a gyakorlati tapasztalatok alapján az általános munkarendet módosítani szükséges.  2023. november 01. napjától az általános munkarend az alábbiak szerint változik: hétfőtől-csütörtökig 8:00 órától 16:30 óráig, pénteken 8:00 órától 14:00 óráig tart.
A munkarend változása miatt az ügyfélfogadás is módosul 2023. november 01. napjától. Az ügyfélfogadás időpontja hétfői napon változatlan 8,00 órától 12,00 óráig, csütörtökön 12,30 órától 16,30 óráig. A Közigazgatási Osztály kijelölt dolgozói csütörtökön 12,30 órától 18,00 óráig tartanak ügyfélfogadást. 

A fentiek alapján javaslom, hogy a Képviselő-testület a Szervezeti és Működési Szabályzatot a rendelet-tervezetben foglaltaknak megfelelően módosítsa.
Kiskőrös, 2023. október 16.









Domonyi László s.k.










     polgármester
Kiskőrös Város Önkormányzata 

Képviselő-testületének 

.../2023. (...) önkormányzati rendelete

az önkormányzat szervezeti és működési szabályzatáról szóló 24/2013. (XII.19.) önkormányzati rendelet módosításáról
(tervezet)

Kiskőrös Város Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, a Magyarország helyi önkormányzatairól szóló 2011. évi CLXXXIX. törvény 143. § bekezdés (f) és (g) pontjaiban, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ban meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének c) pontjában biztosított véleményezési jogkörben eljáró Ügyrendi és Összeférhetetlenségi Bizottság, Pénzügyi Bizottság, Kulturális, Turisztikai és Sport Bizottság, Társadalompolitikai Bizottság, Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
Az önkormányzat szervezeti és működési szabályzatáról szóló 24/2013. (XII.19.) önkormányzati rendelet 55. § (5) és (6) bekezdése helyébe a következő rendelkezések lépnek:

„(5) A Polgármesteri Hivatalban a heti munkaidő 40 óra. Az általános munkarend szerint a napi munkaidő hétfőtől-csütörtökig 8,00 órától 16,30 óráig, pénteken 8,00 órától 14,00 óráig tart.

(6) Ügyfélfogadást az alábbiak szerint kell tartani: hétfőn: 8,00 órától 12,00 óráig, csütörtökön 12,30 órától 16,30 óráig. A Közigazgatási Osztály kijelölt dolgozói csütörtökön 12,30 órától 18,00 óráig tartanak ügyfélfogadást.”
2. §
Ez a rendelet 2023. november 1-jén lép hatályba.

